Forespørsel om å delta i forskningsprosjektet

 ***Meritteringsordningen i norsk høyere utdanning***

# Formål og bakgrunn

Formålet med dette forskningsprosjektet er å undersøke innføringen og iverksettingen av *Meritteringsordningen i norsk høyrere utdanning*. I prosjektet studerer vi både hvilke muligheter og utfordringer ordningen har bydd på, ut fra et ønske om å avdekke ordningens utviklingspotensial når ordningen nå er etablert ved de fleste universitetene og høgskolene i Norge. I studien er vi opptatt av det institusjonelle ansvaret for ordningen, erfaringene til sentralt involverte parter og hvorvidt ordningen styrker samarbeid om undervisning.

**Hvem er ansvarlig for forskningsprosjektet?**

Universitetet i Sør-Øst-Norge (USN) og UiT, Norges arktiske universitetet, er ansvarlige institusjoner for prosjektet. Dosent Hilde Larsen Damsgaard, førsteamanuensis Cecilie Enqvist-Jensen og universitetslektor Cecilie Aurvoll fra USN og professor Trine Fossland (UiT) er ansvarlige forskere i prosjektet.

**Hvorfor får du spørsmål om å delta?**

Du blir bedt om å delta fordi vi ønsker å undersøke hvordan norske utdanningsinstitusjon ivaretar ansvaret for å utvikle merittering. Vi spør meritterte undervisere fordi vi vil vite mer om implementering av ordningen og meritteringens betydning for kvalitetsarbeidet. Vi er opptatt av hvilken betydning meritteringsordningen har og kan ha (identifisere både utfordringer og muligheter knyttet til ordningen) – og tenker at de som selv er merittert har en unik innsikt i ordningen.

# Hva innebærer det for deg å delta?

Å delta i undersøkelsen innebærer at du svarer på vedlagte spørreundersøkelse. Det innhentes ikke personidentifiserende informasjon i surveyen. Surveyen vil handle om meritteringsordningen, søknadsprosessen, hva som skjer etter at man er merittert og tanker om videre utvikling av ordningen.

Noen deltagere vil også bli spurt om å stille opp i et intervju etter at surveyen er analysert. De dette gjelder, vil motta en egen henvendelse om dette og velger selv da om de ønsker å gi samtykke til å delta på intervju på et senere tidspunkt.

**Det er frivillig å delta i prosjektet**

Hvis du velger å delta, kan du når som helst trekke deg uten å oppgi noen grunn og uten at det vil ha noen negative konsekvenser for deg.

**Ditt personvern – hvordan vi oppbevarer og bruker dine opplysninger**

Det innhentes ikke personidentifiserende informasjon i surveyen.

**Hva skjer med opplysningene dine når vi avslutter forskningsprosjektet?**

Planen er at artikkelen(e) publiseres innen 31.12.2024. Videre at prosjektet avsluttes innen 31.12.2024. Det anonymiserte datamaterialet vil da bli slettet.

**Hvor kan jeg finne ut mer?**

Hvis du har spørsmål til denne første av tre deler i studien, ta kontakt med Hilde Larsen Damsgaard,

e-post hilde.damsgaard@usn.no

tlf. 4001394.

USNs personvernombud er: Paal Are Solberg, Direktør fellestjenester,

e-post: Paal.A.Solberg@usn.no

tlf: 35575053/ 91860041

Med vennlig hilsen

*Hilde Larsen Damsgaard*

(Dosent)